Սվետլանա Ասլանյանը` “Ղևոնդ Ալիշան” ընկերության նախագահը, վերջին տարիների ընթացքում փախստական երեխաների համար պարբերաբար կազմակերպում է 24-օրյա հանգիստ և էքսկուրսիաներ: Այս ամգամ երեխաները սահմանամերձ Խաչիկ գյուղից էին: Այդ ամսվա ընթացքում նրանք տարբեր գործունեություններ էին ծավալում, կազմակերպում մրցույթներ, գրում թերթեր և տարբեր խաղեր խաղում: Սա մեծ իրադարձություն էր մի երեխայի համար, որը սովոր էր քնել պայթող ռումբերի աղմուկի տակ: Այս ամենին մասնակցում էին փախստականների երեխաները, որոնք ծնողների հետ միասին մեծ սթրես են ապրել ադրբեջանական ջարդերի ժամանակ: